## Naredba o lovu tunja (Thunnus thynnus)

### NN 19/1999 (25.2.1999.), Naredba o lovu tunja (Thunnus thynnus)

# **MINISTARSTVO POLJOPRIVREDE I ŠUMARSTVA**

Na temelju članka 49. stavka 1. točke 1., 2. i 3. i članka 58. stavka
3. Zakona o morskom ribarstvu ("Narodne novine", br. 46/97-pročišćeni tekst)
ministar poljoprivrede i šumarstva donosi

## **NAREDBU**

### **O LOVU TUNJA *(Thunnus thynnus)***

I.

Radi racionalnog gospodarenja i zaštite tunja *(Thunnus thynnus)* ovom
Naredbom propisuje se:

- dopuštena godišnja količina ulova (u daljnjem tekstu: kvota) za lov
tunja u gospodarskom ribolovu na moru;

- ograničenje vremena lova tunja uz uporabu određenih ribolovnih alata
i plovila za lov tunja;

- oblik, sadržaj i način dostavljanja obrazaca s podacima o lovu tunja
koje su dužni dostavljati fizičke i pravne osobe ovlaštenici povlastice
za gospodarski ribolov koji obavljaju lov tunja uz uporabu: povraza za
lov tunja, parangala za lov tunja i kružne mreže plivarice za lov tunja
(u daljnjem tekstu: mreže tunolovke).

II.

Dopuštena godišnja kvota za lov tunja *(Thunnus thynnus)* za 1999.
godinu iznosi 950 tona.

Dopuštena godišnja izlovna kvota za lov tunja *(Thunnus thynnus)*
za 2000. godinu iznosi 876 tona.

III.

Nakon što Ministarstvo utvrdi da je izlovljena dopuštena godišnja kvota
za lov tunja, putem sredstava javnog priopćavanja objavit će se zabrana
daljnjeg lova tunja za tekuću kalendarsku godinu u gospodarskom ribolovu
na moru.

IV.

Lov tunja parangalima uz uporabu brodova dužih od 24 metra (ukupna dužina
broda) zabranjeno je obavljati od 1. lipnja do 1. kolovoza.

V.

Lov tunja uz uporabu mreže tunolovke zabranjeno je obavljati od 1. svibnja
do 1. lipnja.

VI.

Fizičke i pravne osobe koje imaju povlasticu za gospodarski ribolov
i koje obavljaju lov tunja uz uporabu: povraza za lov tunja, parangala
za lov tunja i mreže tunolovke obvezne su dostavljati podatke o ulovu tunja.

VII.

Podaci se dostavljaju Ministarstvu poljoprivrede i šumarstva na propisanim
obrascima i to:

1. - u roku od 24 sata od izvršenog ulova tunja dostavljaju se podaci
o procijenjenoj količini ulova ostvarenog mrežom tunolovkom, a koji je
namijenjen kaveznom uzgoju tunja (Obrazac prijave ulova tunja - *Thunnus
thynnus* namijenjenog uzgoju).

2. - u roku od 30 dana od dana izvršenog ulova tunja mrežom tunolovkom
dostavljaju se točni podaci o ulovu iz podtočke 1. ove točke (Obrazac konačne
prijave ulova tunja - *Thunnus thynnus).*

3. - u roku od 24 sata od izvršenog ulova tunja mrežom tunolovkom, parangalom
ili povrazom namijenjenog tržištu dostavljaju se točni podaci o ulovu (Obrazac
konačne prijave ulova tunja - *Thunnus thynnus)*.

VIII.

Procijenjeni podaci o ulovu dostavljaju se na Obrascu prijave ulova
tunja *(Thunnus thynnus)* namijenjenog uzgoju.

Točni podaci o ulovu tunja namijenjenog kaveznom uzgoju ili tržištu
dostavljaju se na Obrascu konačne prijave ulova tunja *(Thunnus thynnus).*

IX.

Obrasci iz točke VII. podtočke ove Naredbe tiskani su uz ovu Naredbu
i čine njezin sastavni dio (Prilozi 1. i 2.).

X.

Ova Naredba stupa na snagu osmog dana od dana objave u "Narodnim novinama".

Klasa: 011-02/99-01/19
Urbroj: 525-01-99-1
Zagreb, 17. veljače 1999.

Ministar
poljoprivrede i šumarstva
**mr. Zlatko Dominiković,** v. r.

PRILOG 1:

|  |
| --- |
| **OBRAZAC PRIJAVE PROCJENE                        ULOVLJENOG TUNJA *(Thunnus thynnus)*                                 NAMIJENJENOG UZGOJU** Ime ili registarska oznaka plovila:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tvrtka ili ime vlasnika plovila:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ime i prezime zapovjednika plovila:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ulov tunja *(Thunnus thynnus)* ostvaren nadnevka\_\_\_\_\_\_\_\_\_\_\_\_\_\_   u \_\_\_\_\_\_\_sati.  Procijenjena količina ulova:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kg.  Procijenjeni broj ulovljenih riba:\_\_\_\_\_\_\_\_\_\_\_\_\_\_\_\_\_\_\_\_\_\_\_ kom.  Pozicija  ulova:  Ć\_\_\_\_\_o\_\_\_\_\_\_\_\_\_'\_\_\_\_\_\_\_\_\_\_\_\_"N";  l\_\_\_\_\_0\_\_\_\_\_'\_\_\_\_\_" E  Odredište ulova (kupac):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ime i prezime osobe (ovlaštene) koja dostavlja podatke:\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  JMBG osobe (ovlaštene) koja dostavlja podatke:\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                                           (Vlastoručni potpis)                                                          M. P.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ova prijava se ispunjava za ribu koja je namijenjena kaveznom uzgoju, a   dostavlja se u roku od 24 (dvadeset četiri) sata po ostvarenom ulovu na   broj telefaksa: 01 / 6109 208. |

PRILOG 2:

|  |
| --- |
| **OBRAZAC KONAČNE PRIJAVE ULOVA                           TUNJA *(Thunnus thynnus)*** ***a) podaci o plovilu kojim je ostvaren ulov***  Ime ili registarska oznaka plovila:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tvrtka ili ime vlasnika plovila:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ime, prezime i JMBG zapovjednika plovila:\_\_\_\_\_\_\_\_\_\_\_\_\_\_\_\_\_\_  ***b) podaci o ostvarenom ulovu***  Ribolovni alat kojim je ostvaren ulov (zaokružiti jedan alat):  a) mreža tunolovka   b) parangal   c) povraz  Ulov tunja *(Thunnus thynnus)* ostvaren nadnevaka\_\_\_\_\_\_\_\_\_\_\_ u  \_\_\_\_\_\_\_sati.  Točna količina ulova:\_\_\_\_\_\_\_\_\_\_\_\_\_\_\_\_\_\_ kg.  Točan broj ulovljenih riba:\_\_\_\_\_\_\_\_\_\_\_\_\_\_kom.  Pozicija ulova: Ć\_\_\_\_\_0\_\_\_\_\_\_\_'\_\_\_\_\_\_\_\_"             N;  l\_\_\_\_\_0\_\_\_\_\_'\_\_\_\_\_" E  Odredište ulova (kupac):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                             \_\_\_\_\_\_\_\_\_\_\_\_\_\_\_                                                             (Vlastoručni potpis)                                                  M. P.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  1 Ova prijava se ispunjava za svu ulovljenu ribu (tunja).  2 Prijava se dostavlja u roku od 24 (dvadeset četiri) sata po ostvarenom  ulovu za ribu koja je namijenjena potrošnji, odnosno u roku od 30 dana za   ulove za koje je predhodno dostavljena prva prijava, a bili su namijenjeni   kaveznom uzgoju na broj telefaksa: 01 / 6109 208.  3 Ovu prijavu ispunjava i potpisuje zapovjednik plovila kojim je ostvaren ulov. |

Naredba, NN 19/1999-414
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)